CELEX: 62014TN0129
Language: hr
Date: 2014-02-21 00:00:00
Title: Predmet T-129/14 P: Žalba koju su 21. veljače 2014. podnijeli Carlos Andres i 150 drugih tužiteljâ protiv presude Službeničkog suda od 11. prosinca 2013. u predmetu F-15/10, Andres i dr. protiv ESB-a

26.5.2014   
            
            
               HR
            
            
               Službeni list Europske unije
            
            
               C 159/27
            
         Žalba koju su 21. veljače 2014. podnijeli Carlos Andres i 150 drugih tužiteljâ protiv presude Službeničkog suda od 11. prosinca 2013. u predmetu F-15/10, Andres i dr. protiv ESB-a
   (Predmet T-129/14 P)
   2014/C 159/38
   Jezik postupka: francuski
   
      Stranke
   
   
      Žalitelji: Carlos Andres (Frankfurt na Majni, Njemačka) i 150 drugih žalitelja (zastupnik: L. Levi, odvjetnik)
   
      Druga stranka u postupku: Europska središnja banka (ESB)
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu Službeničkog suda Europske unije od 11. prosinca 2013. u predmetu F-15/10;
            
         
               —
            
            
               posljedično, presudi u korist tužbenih zahtjeva tužiteljâ iz prvog stupnja i stoga,
               
                           —
                        
                        
                           poništi obračune plaća za lipanj 2009. u mjeri u kojoj oni u odnosu na tužitelje čine prvu provedbu reforme mirovinskog sustava koju je donio Odbor guvernera 4. svibnja 2009., kao i da poništi, u istoj mjeri, sve naknadne obračune plaća i buduće obračune mirovine;
                        
                     
                           —
                        
                        
                           ukoliko je potrebno, ukine odluke kojima se odbijaju zahtjevi za preispitivanje („administrative review”) i interni prigovori („grievance procedure”), od 28. kolovoza i 17. prosinca 2009.;
                        
                     
                           —
                        
                        
                           te stoga,
                           
                                       —
                                    
                                    
                                       naloži tuženiku snošenje razlike u plaći i mirovini koja proizlazi iz prethodno navedene odluke Odbora guvernera od 4. svibnja 2009. u odnosu na primjenu prethodnog mirovinskog sustava; ta razlika u plaći i mirovini mora biti uvećana za zatezne kamate počevši od 15. lipnja 2009. te zatim od 15. svakog mjeseca do potpune isplate, koje su određene na razini stope ESB-a uvećanoj za 3 boda,
                                    
                                 
                                       —
                                    
                                    
                                       naloži tuženiku snošenje naknade štete zbog štete koja je pretrpljena uslijed gubitka kupovne moći, koja je procijenjena ex aequo et bono, i provizorno na 1 % mjesečne plaće svakog tužitelja;
                                    
                                 
                     
                           —
                        
                        
                           naloži ESB-u snošenje svih troškova;
                        
                     
         
               —
            
            
               naloži tuženiku snošenje cjelokupnih troškova postupka u oba stupnja.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe osam žalbenih razloga.
   
               1.
            
            
               Prvi žalbeni razlog temelji se na povredi članka 6.8 Priloga III. Uvjetima o zaposlenju, povredi načela zakonitosti i pravne sigurnosti i povredi članka 35. stavka 1. točke (e) Poslovnika Službeničkog suda.
            
         
               2.
            
            
               Drugi žalbeni razlog temelji se na kršenju ovlasti Odbora za nadzor, povredi Priloga III. Uvjetima o zaposlenju i mandata Odbora za nadzor, kao i načela dobre vjere.
            
         
               3.
            
            
               Treći žalbeni razlog temelji se na povredi prava savjetovanja s Odborom zaposlenih i Odborom za nadzor, povredi načela dobre vjere, kršenju članaka 45. i 46. Uvjeta o zaposlenju, povredi Protokola sporazuma o odnosima između Izvršnog odbora i Odbora zaposlenih ESB-a, povredi Priloga III. Uvjeta o zaposlenju i mandata Odbora za nadzor, kao i iskrivljavanju spisa.
            
         
               4.
            
            
               Četvrti žalbeni razlog temelji se na povredi članka 6.3 Mirovinskog plana, nadzora obrazloženja odluke od 4. svibnja 2009., iskrivljavanju spisa i povredi načela dobrog financijskog upravljanja.
            
         
               5.
            
            
               Peti žalbeni razlog temelji se na povredi nadzora očite pogreške u procjeni i iskrivljavanju spisa.
            
         
               6.
            
            
               Šesti žalbeni razlog temelji se na kršenju načela proporcionalnosti, obveze obrazlaganja, iskrivljavanju spisa i povredi dokaznih elemenata.
            
         
               7.
            
            
               Sedmi žalbeni razlog temelji se na zanemarivanju razlike ugovornog i statutarnog radnog odnosa, povredi temeljnih uvjeta radnog odnosa i povredi Direktive 91/533 (1).
            
         
               8.
            
            
               Osmi žalbeni razlog temelji se na kršenju stečenih prava.
            
         
      (1)  Direktiva Vijeća od 14. listopada 1991. o obvezi poslodavca da obavijesti radnike o uvjetima koji se primjenjuju na ugovor o radu ili radni odnos (SL L 288, str. 32.) (SL, posebno izdanje na hrvatskom jeziku, poglavlje 5., svezak 3., str. 64.)